da da da da da da sv da da nb da da da da en en
Papa Chawla sørgede for kongelig modtagelse - Svanholm Cricketklub
Tirsdag d. 26. juli 2011 kl. 21:29 af Henrik Pfaff
Når der skal være fest, så er der en man kan gå til – nej man behøver ikke gå til ham, han finder ud af det helt selv. Bobby Chawlas far, Parween Chawla, var hovedaktøren bag den kongelige modtagelse, landsholdet fik i Kastrup lufthavn efter deres EM-sejr. Han havde sørget for blomster, flag og jubel. Men derudover var der familie og venner i massevis til at hylde holdet.
Vore tre EM-vindere med den store pokal
Fra venstre: Bobby Chawla, Hamid Shah og Sair Anjum
Sair var første mand ude af døren i Kastrup Lufthavn på en bagagevogn skubbet af anfører Michael Pedersen
Hamid Shah og DCF`s Svanholms træner Bret Mulder manglede ved modtagelsen i Kastrup Lufthavn. De var allerede på vej til U-19 turnringen på Isle of Man, hvor vi også har Saif Yaqoob og Saad Ahmed med.
Der var fædre og mødre og onkler og søstre med ved modtagelsen og farvelomfavnelser. Her Sair omgivet af familie
To lægestuderende Glostrups Aftab Ahmed og Svanholms Sair Anjum får et travlt forår med DCF-ture i februar/marts til Dubai og i april til USA. Hvordan passer man det ind i et krævende lægestudium. Men det lød som om, at de ikke kunne drømme om at lade være med at tage med.